# **Liite 8:**

# **Keskus- ja maakuntaraviradoille myönnetyt kohdennetut yleisavustukset; tilintarkastajan raportti**

[Valtionavustuksen saajalle/sen edustajalle]

## Raportin tarkoitus sekä käyttöä ja jakelua koskeva rajoitus

Tilintarkastajan raportin (Erikseen sovittuja toimenpiteitä koskeva raportti) tarkoituksena on olla yksinomaan maa- ja metsätalousministeriön avuksi sen arvioimisessa, onko [valtionavustuksen saaja] (jäljempänä Toimeksiantaja) käyttänyt myönnetyn valtionavustuksen [avustuskohteen numero] asianmukaisesti avustuspäätöksen mukaiseen tarkoitukseen. Valtionavustus on myönnetty [avustuspäätöksen mukainen avustuksen käyttötarkoitus, tai valtionavustuspäätöksen mukainen käyttötarkoitus].

Toimenpiteet koskevat MMM-avustuksen käytön raportointia. Toimenpiteet on suoritettu yksinomaan siksi, että MMM voisi niiden perusteella arvioida avustuksen käyttöä eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja MMM:lle eikä muiden osapuolten pidä käyttää sitä eikä sitä pidä luovuttaa muille osapuolille.

Raportti koskee vain tarkastusraportissa yksilöityjen avustuskohteiden vuosiselvityksiä eikä se koske Toimeksiantajan tilinpäätöstä kokonaisuutena.

## Toimeksiantajan velvollisuudet

Toimeksiantaja ja MMM ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Avustuskohteen vuosiselvityksen mukaiset kokonaiskulut ajalta [X.X.20XX-X.X.20XX] ovat yhteensä [kokonaiskulut] euroa. Toiminnasta saadut tuotot ovat yhteensä [tuottojen määrä] euroa ja samaan toimintaan saadut muut julkiset avustukset yhteensä [avustusten määrä] euroa.

## Toimeksiannon suorittajan velvollisuudet

Olemme suorittaneet erikseen sovittuja toimenpiteitä koskevan toimeksiannon Kansainvälisen liitännäispalvelustandardin (ISRS) 4400 (uudistettu) ”*Erikseen sovittuja toimenpiteitä koskevat toimeksiannot* ” mukaisesti ottaen huomioon MMM:n julkaiseman ohjeen: "Ohje tilintarkastajan raportista vuodelle 20XX XXXX".

Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä. Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisimme raportoineet.

## Ammatillinen etiikka ja laadunhallinta

Olemme riippumattomia Toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme.

Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.

## Toimenpiteet ja havainnot

Olemme suorittaneet alla kuvatut erikseen sovitut toimenpiteet, jotka koskevat Toimeksiantajan laatimaa avustuksen käytön vuosiselvitystä.

### Kirjanpidon järjestäminen

Hankimme käyttöömme valtionavustuksen saajan laatimat, vuosiselvityksen kohteena olevan

kirjanpidon raportit ajalta [X.X.-X.X.20XX] ja haastattelimme

[nimi ja asema] selvittääksemme, onko toiminnan kirjanpito järjestetty siten, että

valtionavustuksen käyttö voidaan kirjanpidosta luotettavasti seurata. Lisäksi selvitimme, onko

valtionavustuksen saaja laatinut toiminnan kirjanpidon järjestämisestä kirjallisen

prosessikuvauksen.

Tilintarkastajan havainnot:

[kuvaa, miten kirjanpito on toteutettu ja kommentoi erityisesti kirjanpidon toteutukseen sekä jäljitettävyysketjun aukottomuuteen liittyviä seikkoja. Kuvaa, onko avustettu toiminta omalla kustannuspaikalla, onko kirjanpidon tilit nimetty ja vientiselitteet kirjattu huolellisesti sekä riittävän informatiivisesti, ja millä periaatteilla kulut on kohdennettu avustuksella katettavaksi.]

## Selvityksessä esitettyjen tuottojen ja kulujen vastaavuus kirjanpitoon

Täsmäytimme avustuskohteen vuosiselvityksellä raportoidut avustustuotot, muut tuotot ja

avustukset sekä toiminnasta syntyneet kulut toiminnan kirjanpitoon. Lisäksi

vertasimme vuosiselvitystä sekä avustuksen saajan kirjanpitoa ja tilinpäätöstä.

Lisäksi haastattelimme [henkilö ja asema] selvittääksemme, onko

kustannuspaikoille kohdennettu niistä saadut tuotot ja muut vastaavaan tarkoitukseen

myönnetyt julkiset avustukset.

Tilintarkastajan havainnot:

[Kuvaa, onko valtionavustuksella rahoitetun toiminnan tuotot kirjattu avustuskohteille vähentämään avustuksella katettavia hyväksyttäviä kuluja (nettoperiaate) sekä vastaavatko vuosiraportissa raportoidut luvut avustuksen saajan kirjanpitoon.]

## Työajan käytön seurannan järjestäminen

Hankimme käyttöömme avustuksen saajan työajan seurantaa koskevan dokumentaation ja haastattelimme [nimi ja asema] selvittääksemme, miten työntekijöiden työajan seuranta on järjestetty avustetussa toiminnassa. Lisäksi selvitimme, onko valtionavustuksen saaja laatinut työajan seurannan järjestämisestä kirjallisen prosessikuvauksen.

[kuvaa, miten työajan seuranta on toteutettu. Havaintojen raportoiminen on tärkeää erityisesti, kun avustetussa toiminnassa on työskennellyt henkilöitä, joiden työaikaa on kohdistettu myös muulle kuin avustetulle toiminnalle.]

Tilintarkastajan havainnot:

## Palkkojen vastaavuus työsopimuksiin sekä eläke- ja henkilösivukulujen osuus

Suoritimme valtionavustuksilla rahoitetun toiminnan kirjanpidon osalta seuraavat toimenpiteet:

* vertasimme kirjanpitoon kirjattuja kuukausi- tai tuntipalkkoja työsopimuksiin/palkkatietoihin ja varmistimme, että vähintään 15 % palkoista on kohdistettu voimassa olevien palkkatietojen ja toteutuneen työajankäytön hallinnan mukaisesti.
* laskimme eläkekulujen osuuden kirjanpitoon kirjatuista palkoista
* laskimme muiden toiminnolle kohdistettujen henkilösivukulujen osuuden kirjanpitoon kirjatuista palkoista.

[raportoi vähintään eläke- ja henkilösivukulujen osuus toiminnan palkkakuluista ja mahdolliset poikkeamat työajanseurantatietoihin verrattuna]

Tilintarkastajan havainnot:

# Ravikilpailutoimintaan liittyvien toimitilojen ja alueiden kulujen asianmukaisuus

Selvitimme avustetun toiminnan kuluksi kohdennettujen välittömien toimitilakulujen osalta:

* omistaako avustuksen saaja tai avustuksen saajan lähipiiri (yksityishenkilö/yhteisö) avustettavassa toiminnassa käytetyt tilat vai onko toimitilat vuokrattu ulkopuoliselta taholta ja vastaako havainto vuosiselvityksessä ilmoitettua
* millä jakoperusteella toimitilakulut on kohdennettu avustettavalle ravikilpailutoiminnalle

Tilintarkastajan havainnot:

[Kuvaa, ovatko avustuskohteelle kirjatut kulut avustusehtojen mukaisia ja millä perustein kulut ovat kohdennettuja.]

## Hankintoja koskevan lainsäädännön ja ohjeistuksen noudattaminen

Selvitimme, onko toiminnassa noudatettu julkisia hankintoja koskevaa lainsäädäntöä (laki julkisista hankinnoista ja käyttöoikeussopimuksista 1397/2016) sekä pienhankintoja koskevia valtionavustuspäätöksen ehtoja. Tätä tarkoitusta varten suoritimme seuraavat toimenpiteet:

* selvitimme, olivatko kaikki tilikauden aikana tehdyt yli 10 000 euron (alv 0 %) hankinnat olleet avustushakemuksen mukaisia. Varmistimme, että raportointivuoden aikana tehdyt yli 10 000 euron hankinnat on tehty pyytämällä vertailtavia tarjouksia
* haastattelimme [henkilö ja asema], selvittääksemme onko avustuskohteella ollut tilikauden aikana hankintalain kynnysarvon ylittäneitä hankintoja
* onko hankinta tehty kokonaan kyseiselle toiminnolle, vai onko se kohdistettu useille eri kustannuspaikoille
* selvitimme tietoomme tulleiden kynnysarvot ylittävien hankintojen osalta seuraavien asiakirjojen olemassaoloa sekä tarkastimme ne:
* hankintailmoitus julkisten hankintojen sähköisessä ilmoituskanavassa,
* tarjouspyyntö,
* hankintaselvityslomake,
* hankintapäätös,
* hankinnasta tehty sopimus.

Tilintarkastajan havainnot:

[Kuvaa, onko kaikki vähintään 10 000 (alv 0 %) euroa ylittävät hankinnat maa- ja metsätalousministeriön edellyttämällä tavalla kilpailutettu pyytämällä tarjoukset tai selvittämällä vähintään muulla tavalla useammalta kuin yhdeltä tavaran- ja palveluntoimittajalta.]

## Yleiskulujen kohdistaminen avustettavan toiminnan kirjanpidossa

Haastattelimme [henkilö ja asema] selvittääksemme

* Onko yleiskulujen kohdistamisessa noudatettu aiheuttamisperiaatetta.

Tilintarkastajan havainnot:

[Kuvaa, onko avustuksen saaja kohdentanut yleiskulut dokumentoitujen laskentaperiaatteiden mukaisesti, jotka perustuvat aiheuttamisperiaatteeseen.]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [paikka ja aika]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [tilintarkastusyhteisön nimi]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [päävastuullisen tilintarkastajan nimi] KHT/HT/JHT